	Europa-Parlamentet
2019-2024
	[image: EP logo RGB_Mute]



<Commission>{ECON}Økonomi- og Valutaudvalget</Commission>

<RefProc>2023/0368</RefProc><RefTypeProc>(COD)</RefTypeProc>
<Date>{12/01/2024}12.1.2024</Date>
<TitreType>UDTALELSE</TitreType>
<CommissionResp>fra Økonomi- og Valutaudvalget</CommissionResp>
<CommissionInt>til Retsudvalget</CommissionInt>
<Titre>om forslag til Europa-Parlamentets og Rådets afgørelse om ændring af direktiv 2013/34/EU for så vidt angår fristerne for vedtagelse af standarder for bæredygtighedsrapportering for visse sektorer og for visse tredjelandsvirksomheder</Titre>
<DocRef>(COM(2023)0596 – C9‑0386/2023 – 2023/0368(COD))</DocRef>
Ordfører for udtalelse: <Depute>Jessica Polfjärd</Depute>


PA_Legapp

KORT BEGRUNDELSE
I henhold til direktivet om virksomheders bæredygtighedsrapportering skal store virksomheder, børsnoterede små og mellemstore virksomheder og moderselskaber i store koncerner indberette visse bæredygtighedsoplysninger.
Denne indberetning skal følge standarder, som skal vedtages af Kommissionen ved hjælp af delegerede retsakter. Et første overordnet sæt af sådanne standarder blev vedtaget af Kommissionen i juli 2023. Et andet sektorspecifikt sæt standarder skal efter planen vedtages senest i juni 2024. 
Som led i sin dagsorden for konkurrenceevne har Kommissionen forpligtet sig til at forenkle rapporteringskravene for virksomhederne. Kommissionen har derfor foreslået at udsætte vedtagelsen af det andet sæt standarder i henhold til direktivet om virksomheders bæredygtighedsrapportering med to år. Det vil betyde, at disse standarder vedtages i juni 2026 i stedet for juni 2024, som det er planlagt på nuværende tidspunkt.
Ordføreren er af den opfattelse, at denne udsættelse vil give virksomhederne det nødvendige pusterum og samtidig sikre en korrekt og fuldstændig gennemførelse af de nye bæredygtighedskrav i direktivet om virksomheders bæredygtighedsrapportering. Der foreslås derfor ingen ændringer af Kommissionens afgørelse.
******
Økonomi- og Valutaudvalget opfordrer Retsudvalget, som er korresponderende udvalg, til at foreslå, at Europa-Parlamentet fastlægger sin holdning ved førstebehandling, hvormed Kommissionens forslag overtages.

